laion/Wikipedia-Exotic huggingface dataset:
מסכת ספר תורה

מסכת ספר תורה היא חיבור הנמנה עם המסכתות הקטנות. המסכת מכילה חמישה פרקים העוסקים בדיני כתיבת ספר תורה. החיבור כולו מופיע גם במסכת סופרים, בתוספות שונות, ובמספר שינויים. כאמור, כל תוכנה של מסכת ספר תורה מופיע במסכת סופרים, אלא שבמסכת סופרים נוספו הלכות נוספות, שלעיתים מהוות הוספה לדינים הנידונים. יש שכתבו שמסכת ספר תורה קדומה למסכת סופרים, ומחברה ליקט ממנה את כל ההלכות והוסיף עליהן. אך עם זאת ישנם מספר שינויים ביניהם. היו שהעירו שבהלכה אחת ישנו שינוי מהותי בין מסכת סופרים למסכת ספר תורה: לגבי צורת פרשיות פתוחות וסתומות שבספר תורה. במסכת ספר תורה נכתב כך: פתוחה שעשאה סתומה, וסתומה שעשאה פתוחה – הרי זו תגנז. איזו היא פתוחה? כל שהתחיל מראש השיטה. כמה יניח בסוף השיטה ויתחיל מראש השיטה, והיא נקראת פתוחה? כדי לכתוב שם של שלש אותיות. גמר כל הפרשה בסוף הדף, אם שייר שיטה אחת ופרשה סתומה היא – מתחיל באמצע השיטה, ואם פתוחה היא – מתחיל מלמעלה ומניח את השיטה ההיא. — מסכת ספר תורה, פרק א', הלכה י"ג ואילו במסכת סופרים מופיע בלשון הזה: פתוחה שעשאה סתומה, סתומה שעשאה פתוחה – הרי זה יגנז. איזו היא פתוחה? כל שלא התחיל בראש השיטה, ואיזו היא סתומה? כל שהניח מבאמצע השיטה. וכמה יניח בראש השיטה, ותהא נקראת פתוחה? כדי לכתוב שם של שלש אותיות. וכמה יניח באמצע השיטה, ותהא נקראת סתומה? כדי לכתוב שם של שלש אותיות. גמר את כל הפרשה בסוף הדף – ישייר שיטה אחת למעלה, ואם שייר מלמטן כדי לכתוב שם של שלש אותיות – מתחיל מלמעלה. — מסכת סופרים, פרק א', הלכה י"ד השיטה המובאת במסכת ספר תורה מתאימה לדעת הרמב"ם, ומנגד השיטה המובאת במסכת סופרים מתאימה לדעת הרא"ש. הבית יוסף מביא שרבי יוסף אסכנדרני העיר על שינוי זה: וכן מצאתי במסכת ממסכתות חיצוניות ונקראת מסכת ספר תורה ברייתא וזה לשונו: "פתוחה שעשאה סתומה וסתומה שעשאה פתוחה – הרי זו תגנז. אי זו היא פתוחה? כל שהתחיל מראש שיטה. כמה יניח בסוף שיטה ויתחיל מראש שיטה, והיא נקראת פתוחה? כדי לכתוב ג' תיבות משם של ג' אותיות. גמר הפרשה בסוף שיטה – משייר שיטה אחת. גמר בסוף הדף – מניח שיטה בתחילת הדף, ואם נשארה שיטה בסוף הדף – מתחיל מתחילתו." ופירש רש"י: סתומה מתחלת מאמצע שיטה. וכמה יניח באמצע שיטה? ריוח והיא נקראת סתומה כדי לכתוב ג' אותיות. נוסח אחר: ג' תיבות. עד כאן. עד כאן לשון הר"י אסכנדרני ז"ל. — בית יוסף, חלק יורה דעה, הלכות ספר תורה, סימן רע"ה, סעיף ו' מסכת ספר תורה מונה חמישה פרקים העוסקים בעניינים שונים הקשורים בכתיבת ספר תורה: פרק ראשון – בעיקר דיני הקלף והדיו הכשרים לכתיבת ספר תורה פרק שני – דיני יריעות הספר תורה פרק שלישי – דיני קדושת ספר התורה פרק רביעי – דיני מחיקתם של השמות הקדושים פרק חמישי – דיני טעות בכתיבת השמות הקדושים פירושים רבי חיים קניבסקי, מסכת ספר תורה עם פירוש קלף ודוכסוסטוס, באתר אוצר החכמה הרב עדין שטיינזלץ, פירוש על מסכת ספר תורה הקדמת מיכאל היגער בהקדמה למסכת סופרים שהוציא, וכן בהקדמת רבי חיים קניבסקי בפירושו למסכת ספר תורה. רבי חיים בהקדמה לפירוש על המסכת.
אברטון סוארס

אברטון סוסה סוארס (בפורטוגזית: Everton Sousa Soares; נולד ב-22 במרץ 1996) הוא כדורגלן ברזילאי המשחק בעמדת החלוץ בפלמנגו. אברטון התחיל את הקריירה שלו במחלקת הנוער של פורטלזה ובגיל 16 הצטרף לגרמיו. ב-19 בינואר 2014 ערך את הופעת הבכורה שלו בקבוצה הבוגרת בהפסד 1-0 נגד סאו חוסה. 4 ימים לאחר מכן, הבקיע את שער הבכורה שלו בקבוצה בניצחון 1-2 נגד לאג'דנסה. ב-15 באוגוסט 2016 חתם על חוזה לארבע שנים בקבוצה. ב-14 באוגוסט 2020, אברטון חתם לחמש שנים בבנפיקה ליסבון מליגת העל הפורטוגלית. ב-15 ביוני 2022 חזר אברטון לברזיל כשחתם בשורות פלמנגו. ב-17 באוגוסט 2018 זומן לראשונה לסגל נבחרת ברזיל לקראת משחקי הידידות נגד אל סלוודור וארצות הברית. אברטון נכלל בסגל הנבחרת לקראת קופה אמריקה 2019. ב-15 ביוני הבקיע את שער הבכורה שלו בנבחרת בניצחון 0-3 נגד בוליביה. אברטון כבש עוד שני שערים במהלך הקופה, כולל אחד בגמר. בנוסף, נבחר לשחקן המצטיין של הגמר ושל הטורניר. גרמיו הגביע הברזילאי: 2016 קופה ליברטדורס: 2017 גביע רקופה סודאמריקנה: 2018 אליפות גאוצ'ו: 2018, 2019, 2020 פלמנגו הגביע הברזילאי: 2022 נבחרת ברזיל קופה אמריקה: 2019 אישיים כדור הכסף הברזילאי: 2018 כדור הזהב קופה אמריקה 2019 מצטייני טורניר קופה אמריקה 2019 מדיה וקבצים בנושא אברטון סוארס בוויקישיתוף אברטון סוארס, באתר Transfermarkt אברטון סוארס, באתר Soccerway אברטון סוארס, באתר BDFutbol אברטון סוארס, באתר WorldFootball.net אברטון סוארס, באתר National Football Teams אברטון סוארס, באתר FootballDatabase.eu אברטון סוארס, באתר ESPN
פרסי גילדת המפיקים של אמריקה

פרסי גילדת המפיקים של אמריקה הושקו במקור בשנת 1990 על ידי גילדת המפיקים של אמריקה בתור פרסי לורל הזהב, שנוצרו על ידי גזבר PGA ג'ואל פרימן בתמיכת נשיא הגילדה לאונרד סטרן, במטרה לכבד את בעלי החזון שמפיקים ומוציאים לפועל סרטי קולנוע ומוצר טלוויזיה. את הטקס מנחה מדי שנה מנחה/מגיש מפורסם. בין המנחים לאורך השנים: מייקל דאגלס, רוברט גיום, ג'יימס ארל ג'ונס, ג'ק למון, שירלי מקליין, גארי מרשל, וולטר מתאו, רונלד רייגן, מרלו תומאס וטד טרנר. אתר האינטרנט הרשמי של פרסי גילדת המפיקים של אמריקה (באנגלית) אתר PGA הרשמי פרסי גילדת המפיקים של אמריקה, במסד הנתונים הקולנועיים IMDb (באנגלית)
אלי ליפשטיין

אלי ליפשטיין (נולד ב-19 בדצמבר 1961, י"ב בטבת ה'תשכ"ב) הוא מומחה למדעי המוות, היסטוריון של הרפואה המשפטית/פתולוגיה, סופר ומרצה ישראלי, אשר חשף את פרשת נטילת האיברים מגופות במכון המשפטי 'אבו כביר', ללא אישור המשפחות. נולד בתל אביב להורים ניצולי שואה. אביו שימש כמפקח פדגוגי ברשת אורט ואימו כפרופסורית לביוכימיה במכון הוולקני. לאחר תום לימודיו בפרסום, החל ליפשטיין לעסוק בתחום. באקראי, נתקל במודעה בעיתון אשר הציעה מסלול הסבה מקצועית לתפקיד עוזר בחדר נתיחה במכון לרפואה משפטית באבו כביר. בשנת 1986, ליפשטיין החליט לבקר במקום כהתנסות אנתרופולוגית, אך לבסוף הביע עניין רב בתחום והצטרף לתוכנית ההסבה. לאחר שנים, הביע את המשיכה לתחום "כאומנות בה מתנקז הצער, האלימות והרוע במקום אחד". תחילת דרכו החלה באינתיפאדה הראשונה, בה הוא השתתף ביחד עם היועץ המשפטי בנתיחות של משתפי פעולה פלסטינים עבור השב"כ וצה"ל. לאחר מכן, התקדם לתפקיד טכנאי הנתיחות הראשי, ובהמשך מונה למנהל מחלקות בחדרי הנתיחה, ואף השתתף בנתיחה שלאחר המוות של ראש הממשלה לשעבר, יצחק רבין. במהלך תפקידו, התעמת עם פרופ' יהודה היס לגבי נושא נטילת איברים ללא אישור המשפחות והסתרת מידע מהן. לאחר שלא זכה למענה, חשף את הסיפור במספר גופי תקשורת, מה שהוביל להדחתו של פרופ' היס ולמינויו של ד"ר חן קוגל כמחליפו, תוך שינוי שיטות העבודה במכון וקיום מבצע "מנוחה בכבוד" בו נקברו האיברים שנקצרו ללא רשות המשפחות בקברי הנפטרים. פרשה נוספת אותה חשף הייתה לקיחת ליבו של דודו טופז ללא רשות על ידי פרופ' היס. ליפשטיין השתתף בוועדה בכנסת בנושא ילדי תימן החטופים, בה העיד על היסטוריית הנתיחות לאחר המוות שבוצעו בגופות התינוקות. כיום, משמש ליפשטיין יועץ בנושאי הרפואה המשפטית ולחוות הדעת שמונפקות במכון, כהיסטוריון של המכון הפתולוגי ונחשב למומחה בתולדות הרפואה המשפטית בישראל, והוא מרצה בנושאים אלו עבור גופים ואירועים שונים. בשנת 2008, הוציא ליפשטיין את הספר "חי בן המתים" (הוצאת אוריון), רומן העוסק באופי העבודה במכון המשפטי ועל לבטים שונים והתמודדויות, בנוסף למקרים מפורסמים כגון התאבדויות, נתיחת גופתו של יצחק רבין ועוד אירועים בעילום שם. הספר גם סוקר את היסטוריית המקום והאירועים שהובילו לפתיחתו, כולל תולדות המשפחה שהתגוררה במקום במקור. הספר נחשב לרב מכר והוא נלמד בפקולטות להיסטוריה, פסיכולוגיה, אנתרופולוגיה וסוציולוגיה ברחבי ישראל. בנוסף לספרו, ליפשטיין פרסם מאמרים, בין היתר לטובת האנציקלופדיה העירונית תל אביב. לימודי פרסום ויחסי ציבור במכללה למנהל - 1984 תואר שני בפסיכולוגיה משפטית באוניברסיטת לסטר (למידה מרחוק), אנגליה - 2000 לימודי רפואה משפטית, טכנאות נתיחה וחניטת גופות במכון אבו כביר ואוניברסיטת תל אביב - 1988 לימודי מדעי המוות וחניטת גופות - 2017 אירלנד מתגורר בגבעתיים, נשוי לדורית ואב לשניים. יאנה פבזנר, ‏מאז שנעשיתי סבא אני לא יכול לנתח גופות של ילדים, באתר ‏מאקו‏, 13 בינואר 2022 שרון כידון, מאסון מירון ועד רצח רבין: "עשיתי נתיחת מוות בגופה של מדינת ישראל", באתר חדשות 13, 5 בפברואר 2022 גיא ליברמן, פרשת המכון הפתולוגי: המדינה תפצה משפחות נפטרים במיליונים, באתר ynet, 3 במרץ 2017
איתן כץ

איתן כ"ץ הוא זמר-יוצר חסידי-אמריקאי השר בסוגת המוזיקה החסידית והמוזיקה יהודית מקורית. במהלך מגפת הקורונה בשנת 2020 עלה כץ לישראל. אחיו הוא הזמר שלמה כץ. בשנת 2004 הוציא יחד עם אחיו שלמה, אלבום משותף בשם בגלל אבות. השיק את אלבום הבכורה שלו למענך. בשנת 2014 השתתף ביחד עם אחיו אבשלום ושלמה כץ באלבום אליך. בתשרי ה'תשפ"א (2020) השתתף בפרויקט יחדיו ירננו – חידוש שירי רבי שלמה קרליבך של חיים אורי קוטלר ושר את "קחו עמכם" של קרליבך. בשנת 2020 הוציא את אלבומו Unplugged 3. לאחר אסון מירון בשנת 2021 הוציא את השיר "מה נאמר מה נדבר" שמבטא את הכאב על האובדן. בשנת 2022 הפיק את אלבומו ה-11 תרומה, באלבום שכולו לחניו שלו, מארח איתן את חבריו ג׳ואי ניוקומב ולוי פולקוביץ. בשנת 2024 (ה'תשפ"ד) השיק את אלבומו ה-14 חב"ד המכיל ניגוני חב"ד, באלבום הוא מארח את אלי מרקוס. התקליטים מופצים באמצעות חברת התקליטים גרינטק. למענך בגלל אבות, 2004 הופעה חיה בירושלים 1–3 שובו אנ-פלגד 1, 2, 3, (2014-2020) ברוך הוא, 2014 אשריך, 2019 תרומה, 2022 אלבום חב"ד, 2024 א גוט יאר, 2008 אליך, שלמה כץ, 2014 א.ק.א. פלא וחברים, 2015 יחדיו ירננו, 2021 אחותינו את היי, עם ברוך לוין, 2020 גוט פורים, 2021 איתן כץ, ברשת החברתית פייסבוק ידיעות, חדשות וכתבות על איתן כץ באתר החדשות JDN איתן כ"ץ שר קרליבך: "קחו עמכם". איתן כ"ץ משחרר את אלבומו החדש איתן כ"ץ בשיר חדש, שהוקלט לאחר אסון מירון: "מה נאמר מה נדבר" באתר הידברות. יוסי אושרי, האלבום החדש של איתן כ"ץ – "תרומה", לקריאה באתר "חסידיניוז". איתן כ"ץ באלבום חדש: "אלבום חב"ד", באתר הידברות. האלבום ה-14 של איתן כ"ץ: "אלבום חב"ד" באתר 'ערוץ 2000'. ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
כביש 785

כביש 785 הוא כביש רוחב אזורי בגליל התחתון. הוא מתחיל במזרחה של המועצה המקומית בועיינה-נוג'ידאת ומסתיים לאחר 2.4 קילומטרים במחלף בועיינה עם כביש 65. הכביש משמש ככביש גישה למועצה המקומית בועיינה-נוג'ידאת ולאזור התעשייה שלה בלבד. כבישי ישראל
כריסטיאן הראשון, רוזן אולדנבורג

כריסטיאן הראשון, רוזן אולדנבורג, (מת ב-1167 ), היה רוזן אולדנבורג מ-1143 עד 1167. כריסטיאן היה בנם של אלימאר השני, רוזן אולדנבורג ואשתו איליקה פון ורל-ריטברג, בתו של הרוזן היינריך פון ריטברג. לאחר מות אביו חולקה הירושה בינו לבין אחיו היינריך הראשון. היינריך ייסד את קו וילדסהאוזן של שושלת אולדנבורג, ואילו כריסטיאן שלט באולדנבורג. כריסטיאן היה למעשה וסאל של הדוכס היינריך האריה, אך עד 1166 לכל המאוחר הוא החל להתנגד לו. בנוסף הוא השתתף במערכה הראשונה של הקיסר פרידריך ברברוסה באיטליה ב-1154 וב-1155, הוא גם השתתף במערכה נגד מקלנבורג ב-1164 ובקרב אוסטרינגספלד ב-1153. הוא ניסה להימלט מהשפעתו של היינריך האריה על ידי ברית עם ברמן ב-1167, אך זה לא מנע את התקפת בית ולף, בעקבותיה הוא נסוג לאולדנבורגנאלץ. כריסטיאן מת בסביבות 1167 במהלך המצור על אולדנבורג על ידי בית ולף. מכיוון שילדיו עדיין היו קטינים באותה תקופה, היה זה היינריך האריה שקבע את גורלה של אולדנבורג עד נפילתו בסביבות 1180. כריסטיאן התחתן עם קוניגונדה ממנה נולדו לו: מוריץ, רוזן אולדנבורג (בערך 1145 - 1211 לערך) כריסטיאן מאולדנבורג (לפני 1167–1192) "Lineage of HRH The Prince Philip, Duke of Edinburgh" (PDF). Burke's Peerage. נבדק ב-27 ביולי 2013. {{cite web}}: (עזרה) Biographisches Handbuch zur Geschichte des Landes Oldenburg (PDF; 6,8 MB). Isensee-Verlag, pag. 126, 127, ISBN 3-89442-135-5
פאוליניו (כדורגלן יליד 2000)

פאולו הנריקה סמפאיו פילו (בפורטוגזית: Paulo Henrique Sampaio Filho; נולד ב-15 ביולי 2000), הידוע בכינוי פאוליניו, הוא כדורגלן ברזילאי המשחק בעמדת החלוץ באתלטיקו מיניירו. לאחר שהתקדם באקדמיה של ואסקו דה גאמה, פאוליניו הועלה לסגל הקבוצה הראשונה של המועדון ב-19 ביוני 2017. ב-13 ביולי 2017, יומיים לפני יום הולדתו השבע-עשרה, ערך את הופעת הבכורה המקצועית שלו בקבוצה הבוגרת, בניצחון 4–1על ויטוריה במסגרת ליגת העל הברזילאית. דקות לאחר שנכנס למגרש, הוא רשם את הבישול הראשון שלו. אחד עשר ימים לאחר מכן, הוא פתח בהרכב בפעם הראשונה וכבש פעמיים בניצחון 2–1 בליגה על אתלטיקו מיניירו, והפך לשחקן הצעיר ביותר אי פעם שהבקיע בליגה, והשחקן הראשון שנולד בשנות ה-2000 שכבש בליגת העל הברזילאית. בפברואר 2018 כבש את השער הראשון שלו בגביע ליברטדורס בניצחון 0–2 על אוניברסידד דה קונספסיו. השער הזה הפך אותו לשחקן הראשון שנולד בשנות ה-2000 שכובש בגביע הליברטדורס. ב-27 באפריל 2018, הודיע מועדון באייר לברקוזן מהבונדסליגה כי הגיעו להסכם עם ואסקו דה גאמה על העברתו של פאוליניו. המועדונים הסכימו לתשלום של 20 מיליון יורו, עסקת שיא מועדון עבור ואסקו. הוא הצטרף ללברקוזן לקראת עונת 2018/2019 וחתם על חוזה לחמש שנים. ב-1 בספטמבר ערך הופעת בכורה בהפסד 1–3 לוולפסבורג. ב-10 באוקטובר 2019 כבש שער בכורה בניצחון 0–2 על ולפסבורג. ביולי 2023 חתם באתלטיקו מיניירו לאחר השאלה בת חצי עונה. במרץ 2017, פאוליניו, יחד עם ויניסיוס ז'וניור, לינקולן ואלן, עזרו לברזיל לזכות באליפות דרום אמריקה עד גיל 17. הוא כבש שני שערים במהלך הטורניר, כולל שער הפתיחה בניצחון 5–0 של ברזיל על צ'ילה בגמר. באוקטובר 2017, פאוליניו עזר לברזיל להגיע למקום השלישי של גביע העולם עד גיל 17 2017. פאוליניו כבש את שערי הניצחון מול ספרד, צפון קוריאה, וברבע הגמר מול גרמניה. ב-17 ביוני 2021, פאוליניו זומן לנבחרת ברזיל לקראת אולימפיאדת טוקיו (2020). הוא כבש במשחק הפתיחה של ברזיל נגד גרמניה. ב-16 בנובמבר 2023 ערך את הופעתו הבכורה בנבחרת הבוגרת בהפסד 2-1 לקולומביה במוקדמות מונדיאל 2026. נבחרת ברזיל מדליית זהב: טוקיו 2020 נבחרת ברזיל עד גיל 17 אליפות דרום אמריקה עד גיל 17: 2017 מדיה וקבצים בנושא פאוליניו בוויקישיתוף פאוליניו, באתר Transfermarkt פאוליניו, באתר Fussballdaten.de (בגרמנית) פאוליניו, באתר Soccerway פאוליניו, באתר BDFutbol פאוליניו, באתר WorldFootball.net פאוליניו, באתר National Football Teams פאוליניו, באתר FootballDatabase.eu פאוליניו, באתר ESPN https://twitter.com/i/events/1019105785253593093, Twitter
One Too Many

"One Too Many" הוא סינגל של הזמר האוסטרלי-אמריקאי, קית' אורבן, וזמרת הפופ האמריקאית, פינק, שנמצא באלבום האולפן האחד-עשר של אורבן, The Speed of Now Part 1. השיר נכתב על ידי קליאו טיגה, דניאל דייוידסן, ג'יימס נורטון, קאטפאזר ופיטר ולוויק, והופק על ידי קית' אורבן, PhD, קאטפאזר ודן מקרול. השיר נחשף לראשונה בטקס פרסי האקדמיה למוזיקת קאנטרי ה-55 ב-16 בספטמבר 2020. בטקס פרסי המוזיקה של ARIA לשנת 2021, השיר היה מועמד לשיר השנה. נכון למרץ 2022, השיר הושמע למעלה מ-137 מיליון פעמים בספוטיפיי. הווידאו קליפ הרשמי של השיר, שבוים על ידי דנו סרני, יצא בערוץ היוטיוב של קית' אורבן ב-18 בספטמבר 2020. נכון למרץ 2022, הווידאו קליפ נצפה למעלה מ-37 מיליון פעמים. מידע על הסינגל "One Too Many" באתר מיוזיק בריינז מילות השיר "One Too Many" באתר Genius סרטון השיר "One Too Many" באתר יוטיוב Kelly, Vivienne (20 באוקטובר 2021). "ARIA Awards nominees revealed: Amy Shark & Genesis Owusu lead the charge". The Music Network. ארכיון מ-20 באוקטובר 2021. נבדק ב-24 באוקטובר 2021. {{cite web}}: (עזרה) One Too Many, 2020-09-16, נבדק ב-2022-03-21 Curran, Sarah (18 בספטמבר 2020). "Keith Urban Debuts 'One Too Many' Music Video Days After ACM Awards Performance With Pink". Entertainment Tonight Canada. {{cite news}}: (עזרה) Liptak, Carena (21 בספטמבר 2020). "Keith Urban and Pink Are Castaways in Their 'One Too Many' Music Video". tasteofcountry.com. נבדק ב-30 בספטמבר 2020. {{cite web}}: (עזרה) Keith Urban - One Too Many with P!nk (Official Music Video), נבדק ב-2022-03-21 Kaufman, Gil (16 בספטמבר 2020). "Listen to Keith Urban and P!nk Drink Alone Together on 'One Too Many'". Billboard. נבדק ב-30 בספטמבר 2020. {{cite web}}: (עזרה) "Singles to Radio" (Issue 1307). The Music Network. נבדק ב-30 בספטמבר 2020. {{cite web}}: (עזרה) Rampana, Valeria (17 בספטמבר 2020). "Keith Urban & P! Nk – One Too Many (Radio Date: 19-09-2020)" (באיטלקית). EarOne. נבדק ב-30 בספטמבר 2020. {{cite web}}: (עזרה) "Future Releases for Country Radio Stations". All Access. אורכב מ-המקור ב-22 בספטמבר 2020. נבדק ב-30 בספטמבר 2020. {{cite web}}: (עזרה) "Hot/Modern/AC Future Releases". All Access. אורכב מ-המקור ב-29 בספטמבר 2020. נבדק ב-30 בספטמבר 2020. {{cite web}}: (עזרה)
פרוקונסול (קוף אדם)

פרוקונסול (שם מדעי: Proconsul) הוא סוג של פרימט נכחד מקבוצת ההומינואידים, אשר נחשב לעיתים לראשון קופי האדם. הפרימט התקיים במזרח אפריקה במשך המיוקן שלפני 28.4 עד 11.608 מיליון שנה מזמננו. סוג זה השתייך למשפחה הקדומה פרוקונסוליים. פרימט זה התקיים כנראה בין העצים ביערות לחים עד לסוואנות שהתקיימו בקניה ואוגנדה והחוקרים חלוקים אם נע בדומה לאנשים, לגיבונים, לאורנגאוטן או לשימפנזה (הדעה הכי נתמכת). הסוג תואר בידי החוקר האנגלי ארתור הופווד ב-1933 ו משמעות שמו היא: "לפני הקונסול" - מונח שהיה מקובל בעבר באקדמיה של לונדון לתיאור השימפנזה המצוי. המאובנים שלו התגלו בקרבת קניה ואלה נחשבים למאובנים הראשונים של יונק באפריקה שמדרום לסהרה וכן לראשון ההומנידים המאובנים שנמצאו בעת החדשה. עם זאת למרות הדימוי הרווח הפרוקונסול היה בעל מאפיינים שונים משל שימפנזה וניחן ברגליים ארוכות יחסית ובמוח קטן. ככל הנראה היה דומה בהתנהלותו לקופים האחרים ואולי היה מאבות כל קופי האדם. פרוקונסול אפריקני (Proconsul africanus) Proconsul gitongai Proconsul major Proconsul meswae איור איור מדיה וקבצים בנושא פרוקונסול בוויקישיתוף פרוקונסול, באתר האנציקלופדיה של החיים (באנגלית) פרוקונסול, באתר GBIF (באנגלית)
אליזבת רות

אליזבת (ליז) רות (באנגלית: Elizabeth (Liz) Ruth, נולדה ב-1950) היא טייסת אמריקאית, והאישה היחידה שטסה במצפה הכוכבים הסטרטוספירי לאסטרונומיה אינפרא-אדום. היא עובדת במרכז לחקר הטיסה של ארמסטרונג. היא טסה עבור חיל האוויר של ארצות הברית, מטיסה את בואינג T-43 ואת T-38 טאלון. רות גדלה במשפחה של אנשי צבא. היא גדלה בבסיס של חיל הים האמריקאי במדבר מוהאבי. היא קיבלה השראה להיות טייסת בגלל רופא הילדות שלה, שטס לראות את המטופלים שלהם בבסיסים חיל הים האמריקאי. רות הצטרפה לחיל ההכשרה של קציני המילואים של חיל האוויר האמריקאי ונבחרה להצטרף לתוכנית הטייס. היא סיימה תואר במנהל עסקים באוניברסיטת דרום קליפורניה. בסופו של דבר היא קיבלה תואר שני מהאוניברסיטה האווירונאוטית אמברי-רידל. לאחר שקיבלה את תפקידה, רות הטיסה את T-38 טאלון ואת בואינג T-43. היא עבדה ביונייטד איירליינס כקצינת טיסה והובילה את תוכניות ההכשרה שלהם. היא טסה בבואינג 737, בואינג 757, בואינג 767, בואינג 777. היא הצטרפה למצפה הכוכבים הסטרטוספירי לאסטרונומיה אינפרא-אדום (SOFIA) בשנת 2016, שם היא הטייסת היחידה. היא טסה בגבהים של עד 14 ק"מ, מעל 99% אדי מים. סופיה הוא המצפה המעופף הגדול ביותר בעולם. Gibbs, Yvonne (2018-09-21). "Meet NASA SOFIA Pilot Elizabeth Ruth". NASA (באנגלית). נבדק ב-2018-09-22. Bille, Matt (2017-04-13). "Matt's Sci/Tech Blog: Interview: Liz Ruth, pilot of NASA's SOFIA". Matt's Sci/Tech Blog. נבדק ב-2018-09-22. "Organizer of NASA Pilots Lecture: Stratospheric Observatory for Infrared Astronomy (SOFIA) - Sacramento Events". www.sacmag.com. נבדק ב-2018-09-22. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אליזבת רות".
דבר אל היד

"דבר אל היד" (או "אמור את זה ליד" באנגלית: "Talk to the hand" או "tell it to the hand") הוא ביטוי סלנג באנגלית המזוהה עם שנות ה-90. מקורו כדרך סרקסטית לומר שאתה לא רוצה לשמוע מה האדם המדבר אומר. לעיתים קרובות הוא מוארך לביטוי כגון "דבר אל היד, כי האוזניים אינן מקשיבות" או "דבר אל היד, כי הפנים אינן מקשיבות." הביטוי נחשב לרוב כסרקסטי או מגונה, וזכה לפופולריות על ידי השחקן והקומיקאי מרטין לורנס בסיטקום שלו מרטין (אנ') משנת 1992. הדבר דווח רשמית כבר ב-1995, כאשר כתבה מקומית של מגזין באינדיאנפוליס ציינה "דבר אל היד - הביטוי, שפירושו 'שתוק', מלווה ביד מול פניו של הקורבן." המעשה מלווה בדרך כלל במחווה של הושטת יד אחת לעבר האדם השני, כאשר כף היד הפונה אל הנעלבים, באופן המחווה להפסיק. השימוש בביטוי נחשב, בעבר, כתופעה חולפת. וכפי שייעץ סופר למספר מחברים נגד השימוש בביטוי: עגה עשויה להתיישן במהירות רבה. בשנה שעברה, כל בחור צעיר שהכרתי אמר את הביטוי "דבר אל היד", ואילו כעת אף אחד כבר לא משתמש בביטוי הזה. לין טראס (אנ'), המוכרת באמצעות ספרה רב המכר "אוכל, יורה ועוזב" (אנ'), השתמשה בביטוי ככותרת לספרה "דבר אל היד: גסות הרוח הגמורה של העולם כיום", שיצא לאור ב-2006. ב-2001, קבוצת ה-R&B הבריטית Honeyz הוציאו את הסינגל "Talk to the Hand", וב-2018 זמר הפופ הנורווגי, אלכסנדר וולמן הוציא סינגל עם שם זהה, כחלק מהשתתפות במופע הקדם-בחירות הנורווגי לאירוויזיון. הביטוי והמחווה הוצגו באופן בולט ב"שליחות קטלנית 3: עלייתן של המכונות" (2003), שם הם שימשו את דמות המחסל בגילומו של ארנולד שוורצנגר. ב-2006, להקת הראפ הפרודית הצרפתית פטאל בזוקה (אנ') הקליטו שיר בשם "Parle à ma main" (הביטוי הצרפתי עבור "דבר אל היד") בהשתתפות ייל. במשחק Mario Strikers Charged, בירדו (אנ') מבצעת את המחווה לנסיכה פיץ' (אנ') בכל פעם שהיא משתלחת בחבריה לקבוצה מפני שהיריב מבקיע שער. מדיה וקבצים בנושא דבר אל היד בוויקישיתוף TALK TO THE HAND English Definition and Meaning | Lexico.com, web.archive.org, ‏2022-03-15 Gary Martin, 'Talk to the hand ('cause the face ain't listening)' - the meaning and origin of this phrase, Phrasefinder (באנגלית) Tyrone Mobley, Victims of the Game: The Manipulation, AuthorHouse, 2004-05-05, ISBN 978-1-4184-6597-1. (באנגלית) Emmis Communications, Indianapolis Monthly, Emmis Communications, 1995-08. (באנגלית) Jack Rawlins, The Writer's Way (2001), p. 66. Talk to the Hand: The Utter Bloody Rudeness of the World Today, or Six Good Reasons to Stay Home and Bolt the Door, באתר "אמזון" (באנגלית) View Author Archive, Email the Author, Follow on Twitter, Get author RSS feed, How the new ‘Terminator’ created 4 generations of Schwarzenegger, New York Post, ‏2015-06-27 (באנגלית אמריקאית) In defense of Terminator 3 and Salvation, Arkansas Online, ‏2019-11-08 (באנגלית) David Edelstein, The Terminator at 55., Slate Magazine, ‏2003-07-01 (באנגלית)
אופק ביטון

אופק ביטון (נולד ב-27 בספטמבר 1999) הוא כדורגלן ישראלי, המשחק בעמדת הקשר בהפועל ירושלים מליגת העל. ביטון החל את הקריירה שלו בקבוצת הילדים של מכבי תל אביב, ובגיל 12 הצטרף לקבוצת הילדים של סקציה נס ציונה. כעבור שנה הצטרף לזו של בני יהודה וכעבור שנתיים חזר לנס ציונה. ב-16 באוגוסט 2018 ערך את הופעת הבכורה שלו בקבוצה הבוגרת, בהפסד 3–4 להפועל כפר סבא במסגרת גביע הטוטו. ב-30 בנובמבר 2019 ערך את הופעת הבכורה שלו בליגת העל בהפסד 0–1 לעירוני קריית שמונה. ב-1 בדצמבר 2020 הבקיע את שער הבכורה שלו בקריירה, בניצחון 0–1 מול הפועל עפולה. ב-6 בינואר 2021 חתם ביטון בהפועל תל אביב לעונה וחצי. ב-31 בינואר הבקיע את שער הבכורה שלו בקבוצה, בתיקו 1-1 מול עירוני קריית שמונה. בסיום אותה עונה העפיל עם הקבוצה לגמר גביע המדינה, אך לא שותף בהפסד הפועל 1–2 למכבי תל אביב בהארכה. בפברואר 2022 הושאל להפועל ירושלים עד לסיום העונה. ביוני 2022 הושאל ביטון להפועל ירושלים לעונה נוספת ב-18 בספטמבר כבש צמד ובישל את השער השלישי בניצחון הביתי 0–3 על מכבי חיפה. ב-7 בינואר באותה עונה כבש ביטון שער שוויון בנגיחה בתוספת הזמן בדרבי. ב-6 במרץ האריך את חוזהו בקבוצה ל-3 שנים. אופק ביטון, ברשת החברתית אקס (טוויטר) אופק ביטון, באתר ההתאחדות לכדורגל בישראל אופק ביטון, באתר Transfermarkt אופק ביטון, באתר Soccerway אופק ביטון, באתר WorldFootball.net אופק ביטון, באתר FootballDatabase.eu מאור רחמני, ‏אופק ביטון חתם בהפועל ת"א לעונה וחצי, באתר ONE‏, 6 בינואר 2021 שי ארצי, נשאר איתה: אופק ביטון יושאל להפועל ירושלים לעוד עונה, באתר ישראל היום יותר גדולה מפ.ס.ז': הפועל ירושלים פירקה את מכבי חיפה 0:3, באתר וואלה, 18 בספטמבר 2022